Aliyekuwa kiungo wa timu ya taifa na klabu kadhaa nchini Nizar Khalfani ameimwagia sifa klabu ya Yanga na kusema kuwa kipindi chake chote cha soka hajawahi kucheza kwa mafanikio zaidi ya alivyokuwa Yanga. Akizungumza na kipindi cha Salama na, Nizar amesema hajawahi kushinda kombe lolote kwenye maisha yake ya soka na alipokwenda Yanga alitoa mkosi na kufanikiwa kuchukua vikombe kadha jambo ambalo analikumbuka mpaka leo kwenye maisha yake. “Wakati nipo Canada kwenye mechi ya nusu fainali nilifunga goli moja lakini jamaa walikuja kuchomoa goli dakika ya 93 hiyo ilitunyima nafasi ya kwenda fainali niliumia sana nikasema vipi nina mkosi au lakini nilivyo kuwa Yanga nashukuru ndio nikachukua kikombe kwa mara ya kwanza nakumbuka tulichukua kombe la ligi mara 2 na Kagame Cup kama sikosei” amesema Nizar. Ikumbuke kuwa Nizar Khalfani alijiuga na Yanga manamo mwaka 2012 ikiwa ni miezi michache baada ya kuchana na timu ya Vancouver Whitecaps ya nchini Canada aliyodumu nayo kwa miaka kadhaa.